﻿94 



Lignende Forhold træffes ogsaa hos den anden Gruppe 

 Værter, de fuldt udviklede Insekter. Viviania cmerea- Larven 

 ernærer sig først udelukkende af Fedtlegemet hos Carabus- 

 Arterne og dræber senere disse ved at ødelægge Tarmkanalen. 

 Thrixion Halidatjanum Rond. og Snylterne hos Tægerne tager 

 derimod udelukkende Næring af Værternes Fedtlegeme og 

 skaaner deres ædlere Organer. Men herved fremkaldes det 

 hos Snyltere hos Insektlarver ukendte Fænomen, at Snylternes 

 Nærværelse ikke foraarsager Værtens Død, men alene en 

 forbigaaende Svækkelse. 



Med Forholdene hos Thrixion og Tægernes Snyltefluer 

 for Øje, kan Nördlinger's før refererede Iagttagelse dog 

 maaske tydes i samme Retning; thi som anført fandt han 

 en Puppe af en ikke klækket Snylteflue i sammenspundne 

 Kokoner af to Spindere og klækkede begge disse, der altsaa 

 trods Snylteren har kunnet gennemløbe hele deres Udvikling, 

 og det er ikke usandsynligt, at vi her har et Tilfælde, hvor 

 Snyltefluen alene har optaget sin Næring af Værtlarvens 

 Fedtlegeme og ikke dræbt den ved Udboringen. 



